BASES DA CONVOCATORIA DO PROCESO SELECTIVO PARA A PROVISIÓN INTERINA DE TRES PRAZAS VACANTES DE OPERARIO DE OBRAS E SERVIZOS.
ADMINISTRACIÓN LOCAL — Municipal — Porriño, O (Persoal, oposicións, 27/12/2016)

Por Resolución da Alcaldía, de data 16 de decembro de 2016, aprobáronse as seguintes bases de selección para a cobertura, en réxime de interinidade, de tres prazas de operario de obras e servizos, que quedaron vacantes por xubilación dos seus titulares, con posterioridade á aprobación da última oferta de emprego público. O obxecto desta convocatoria e Bases é a provisión interina, con carácter urxente, de tres prazas da plantilla do orzamento de 2012 prorrogado para o ano 2016 do Concello do Porriño, encadradas dentro do persoal laboral fixo, coa denominación de operario de obras e servizos e coa titulación de certificado de escolaridade ou equivalente, que quedaron vacantes por xubilación dos seus titulares, con posterioridade a aprobación da última oferta de emprego público deste Concello, mediante contrato de duración de determinada de interinidade. O sistema selectivo é o de concurso oposición. Durante a contratación lle será de aplicación a normativa vixente sobre incompatibilidades do persoal ao servicio da administración pública. As retribución bruta anual a percibir polo traballador/a contratado interinamente serán as consignadas no orzamento vixente para as prazas obxecto desta convocatoria A contratación interina durará mentres perduren as circunstancias de urxencia que determinan o nomeamento e contratación laboral temporal interina, non se cubran en propiedade ou se amorticen as devanditas prazas. O cese das persoas nomeadas e contratadas interinamente segundo estas bases producirase, ademais de polo exposto no apartado anterior, polas causas previstas no Real decreto lexislativo 5/2015, de 30 de outubro polo que se aproba o Texto Refundido da Lei do Estatuto Básico do Empregado Público (TRLEBEP), na Lei 2/2015, de 29 de abril, do empregado público de Galicia (LEPGA), e no Real Decreto Lexislativo 2/2015, de 23 de outubro, polo que se aproba o texto refundido da Lei del Estatuto dos Traballadores (ET), ou por calquera outra causa de perda de relación de servizo previstas na normativa de aplicación aos empregados públicos. Para poder participar nesta convocatoria e seren admitidos os/as aspirantes deberán reunir os seguintes requisitos: a) Ter nacionalidade española ou atoparse comprendido no eido de aplicación do artigo 57 TRLEBE e 50 e 52 LEPGA. b) Ter feitos os dezaseis anos e non exceder, de ser o caso, á idade máxima de xubilación forzosa. c) Estar en posesión ou en condicións de obter á data de finalización do prazo de presentación de solicitudes, do CERTIFICADO DE ESCOLARIDADE ou equivalente. No caso de equivalencia ou homologación deberá xustificarse con certificado expedido polo organismo competente para establecelas. d) Non ter sido separado mediante expediente disciplinario do servicio de ningunha Administración Pública ou dos órganos constitucionais ou estatutarios das comunidades autónomas, nin atoparse na situación de inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder ao corpo ou escala de persoal funcionario do cal a persoa foi separada ou inhabilitada. No caso do persoal laboral, non ter sido despedido mediante expediente disciplinario de ningunha Administración pública ou dos órganos constitucionais ou estatutarios das comu¬nidades autónomas, nin atoparse na situación de inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder á mesma categoría profesional á cal se pertencía No caso de ser nacionais doutros estados, non estar inhabilitado ou en situación equivalente, nin ter sido sometido a sanción disciplinaria ou equivalente que impida, no Estado de procedencia o acceso ao emprego público nos termos anteriores. e) Posuír as capacidades e aptitudes físicas e psíquicas que sexan necesarias para o desempeño das correspondentes funcións ou tarefas de operario de obras e servicios. f) Non estar incurso en ningún dos supostos de incompatibilidade previstos na Lei 53/1984, de 24 de decembro e no TRLEBE. h) Ter ingresado na conta nº ES55 2080 5054 02 3110017139 que o Concello do Porriño ten aberta en ABANCA Corporación Bancaria, S. A (sucursal do Porriño) a cantidade de 15,95 euros en concepto de dereitos de exame segundo a vixente ordenanza fiscal deste concello. No xustificante de aboamento, que se deberá achegar á solicitude, deberase facer constar o nome e apelidos do/a aspirante así como a denominación da praza a que se presenta. (En ningún caso a mera presentación do xustificante do pagamento dos dereitos de exame suporá substituír o trámite de presentación en tempo e forma da solicitude). Todos os requisitos anteriores deberán terse no momento de rematar o prazo de admisión de solicitudes e conservarse, cando menos, durante o proceso selectivo. As solicitudes dirixiranse a Sra. Alcaldesa do Concello do Porriño, e presentaranse no Rexistro Xeral deste Concello, en horario de 9:00 a 14:00 horas de luns a venres, durante o prazo de 20 días naturais contados a partir do día seguinte a aquel en que se publique o anuncio da convocatoria no Diario Oficial de Galicia(DOG). As solicitudes formularanse na forma que determina o artigo 60 da Lei 39/2015 do Procedemento Administrativo Común das Administracións Públicas ou conforme ó modelo que se acompaña como Anexo II a estas bases, e conterá, polo menos, os datos persoais do/a solicitante, co seu enderezo, a denominación da praza convocada, e unha declaración expresa de que reúne os requisitos esixidos nestas bases da convocatoria. As solicitudes tamén poderán presentarse nas demais formas que determina o artigo 16.4 da Lei 39/2015 do Procedemento Administrativo Común das Administracións Públicas. No caso de presentase as solicitudes en lugar distinto do rexistro xeral deste Concello e dado o carácter urxente destas bases e os prazos previstos nas mesmas faise necesario que os/as interesados/as remitan por fax unha copia da instancia ó número 986/33.58.50 dentro do citado prazo de presentación de solicitudes. As solicitudes que se presenten a través da oficina de correos deberán entregarse en sobre aberto para seren seladas e datadas antes de seren certificadas. As solicitudes subscritas por españois no estranxeiro poderán cursarse, no prazo sinalado, a través das representacións diplomáticas ou oficinas consulares de España no estranxeiro, que a remitirán seguidamente ao organismo competente. As presentes bases publicaranse no Boletín Oficial da Provincia de Pontevedra (BOPDEPO), no taboleiro de edictos do concello do Porriño (sen prexuízo da súa publicación na páxina web www.porremprego.org de forma complementaria), e un anuncio da convocatoria no DOG, computándose o referido prazo de presentación de solicitudes, en calquera caso, e tal como quedou dito, dende a publicación no DOG. Os aspirantes quedan vinculados aos datos que fagan constar na súa solicitude, se ben os erros de feito que poidan advertirse poderán corrixirse ou repararse en calquera momento ben de oficio ben a instancia de parte. Xunto coa solicitude se achegará necesariamente: Unha vez rematado o prazo de presentación de solicitudes a Sra. Alcaldesa ditará resolución pola que declara aprobada a lista provisional de admitidos/as e excluídos/as, coas causas que motivaron a exclusión, así como a designación do tribunal do proceso de selección. A devandita resolución publicarase no taboleiro de edictos do concello do Porriño, sen prexuízo da súa publicación, de forma complementaria, na devandita páxina web deste Concello, concedéndose un prazo de 5 días hábiles contados a partir do seguinte ao da publicación, para poder emendar, de ser o caso, os erros ou defectos que motivaron a exclusión, así como para promover a recusación dos membros do tribunal. Transcorrido o prazo anterior, a Sra. Alcaldesa ditará nova resolución pola que aprobará a lista definitiva de admitidos/as e excluídos/as ao proceso selectivo, e fixará o lugar e a data de avaliación dos méritos da fase de concurso, previa á da oposición, e o comezo das probas da oposición. Esta resolución publicarase igualmente no taboleiro de anuncios do Concello do Porriño, sen prexuízo da súa publicación, de forma complementaria, na devandita páxina web. O feito de figurar incluído/a na relación de admitidos/as non prexulga que se lles recoñeza ós/ás interesados/as a posesión dos requisitos esixidos, os cales deberán ser xustificados documentalmente como se indica nestas bases. O tribunal de selección estará formado por cinco membros: un presidente, un secretario e tres vogais e quedará integrado polas persoas que designe o Alcalde, publicándose a súa composición consonte o disposto na base anterior, coa lista provisional de admitidos/as e excluídos/as. O tribunal quedará integrado, ademais, polos respectivos suplentes que serán designados xunto cos titulares. A pertenza aos órganos de selección será sempre a título individual, non pudendo ostentarse en representación nin por conta de ninguén. A composición do tribunal será predominantemente técnica e os seus membros deberán posuír titulación ou especialización igual ou superior á esixida para o acceso á praza convocada. Non poderá formar parte do tribunal cualificador o persoal de elección ou de designación política, os funcionarios interinos e o persoal eventual. Os membros do tribunal deberán absterse de intervir, notificándollo ao órgano que os designe, cando concorran neles circunstancias das previstas no artigo 23 da Lei 40/2015, de 1 de outubro, de Réxime Xurídico do Sector Público, así como cando realizasen tarefas de preparación de aspirantes a probas selectivas de acceso nos cinco anos inmediatamente anteriores á publicación desta convocatoria, consonte o disposto no artigo 13.2º do Real decreto 364/1995, do 10 de marzo, do regulamento xeral de ingreso. Así mesmo, os interesados poderán recusar aos membros do tribunal cando, ao seu xuízo, concorra neles algunha das circunstancias previstas no parágrafo anterior, conforme ao artigo 24 Lei 40/2015, de 1 de outubro, de Réxime Xurídico do Sector Público Todos os membros do tribunal terán voz e voto. O tribunal non poderá constituírse nin actuar sen a asistencia do Presidente e do Secretario ou, no seu caso, quen lles substitúan, e da metade, polo menos, dos seus membros. O tribunal, por medio do seu Presidente, poderá dispor a incorporación aos seus traballos de asesores especialistas, con voz pero sen voto, quen colaborarán co órgano de selección exclusivamente no exercicio das súas especialidades técnicas. O tribunal está facultado para resolver cantas dúbidas poidan exporse e para adoptar os acordos que garantan a boa orde da convocatoria, en todo o non previsto polas presentes bases e normativa aplicable. Os acordos do tribunal só poderán ser impugnados polos interesados nos supostos e na forma establecida na Lei 39/2015, do procedemento administrativo común das administracións públicas. As resolucións do tribunal cualificador vinculan á Administración, sen prexuízo de que esta, no seu caso, poida proceder á súa revisión, conforme ao previsto nos artigos 106 e seguintes da Lei 39/2015, do procedemento administrativo común das administracións públicas. Aos membros ou asesores do tribunal que concorran ás súas sesións, aboaránselles indemnizacións por asistencia e, cando cumpra, por dietas e gastos de viaxe, nas contías establecidas na lexislación vixente no momento dos devengos. As indemnizacións dos asesores, agás disposición en contrario, serán as establecidas para os vogais. Previamente á fase de oposición realizarase a fase de concurso, que non terá carácter eliminatorio. O concurso consistirá na valoración dos méritos acreditados documentalmente coas solicitudes presentadas polos/as aspirantes admitidos/as, segundo o seguinte baremo: Valorarase neste apartado a experiencia profesional directamente relacionada coa contratación obxecto destas bases, da seguinte forma: a) Pola asistencia a cursos sobre materias relacionadas coa praza obxecto destas Bases, sempre que fosen impartidos ou organizados por Deputacións, Concellos ou outras Administracións Públicas, polo Inem ou por Centros Oficiais de Formación ou por Institucións homologadas para organizalos ou impartilos, da seguinte forma: Os cursos, xornadas, congresos ou actividades de formación que non especifiquen o número de horas valoraranse cunha puntuación de: 0,05 puntos por curso. En ningún caso serán valorados méritos non acreditados documentalmente. A data, a hora e o lugar na que deba constituírse o tribunal, así como o día, hora e lugar para a avaliación da fase de concurso e o comezo do primeiro exercicio da oposición convocada, anunciarase no taboleiro de anuncios do Concello do Porriño, sen prexuízo da súa publicación, de forma complementaria, na citada páxina web do Concello do Porriño, xunto coa resolución aprobatoria da lista definitiva de admitidos e excluídos. A publicación dos sucesivos anuncios de realización dos restantes exercicios e dos resultados destes efectuarase polo tribunal, con 24 horas de antelación cando menos a tal realización, no lugar onde se haxa celebrado o anterior e no taboleiro de anuncios do Concello do Porriño, sen prexuízo da súa publicación complementaria na referida páxina web do Concello do Porriño. Os aspirantes serán convocados para cada exercicio en chamamento único e perderán o seu dereito os opositores que non comparezan cando se realice, agás en casos alegados e xustificados con anterioridade á realización dos exercicios, os cales serán libremente apreciados polo Tribunal. A non presentación de un aspirante a calquera dos exercicios obrigatorios no momento de ser chamado, determinará automaticamente o decaemento do seu dereito a participar no mesmo e nos sucesivos, quedando excluído, en consecuencia, do procedemento selectivo. Aos efectos previstos neste apartado, o chamamento se considerará único, aínda que haxa que dividirse en varias sesións a realización do exercicio que así o requira, debendo asistir os aspirantes á sesión á que haxan sido convocados. Os aspirantes deberán presentarse para a realización de cada exercicio provistos do DNI ou documento fidedigno acreditativo da súa identidade, a xuízo do tribunal, así como dos medios materiais adecuados e necesarios para a práctica dos exercicios. A orde de actuación dos opositores, para a realización daqueles exercicios que non poidan facerse de forma simultánea, iniciarase alfabeticamente polo primeiro apelido da lista de admitidos e excluídos ordenada alfabeticamente. En calquera momento o tribunal poderá requirir os/as aspirantes para que acrediten a súa identidade. Se en calquera momento do proceso selectivo chegara a coñecemento do tribunal que algún dos/as aspirantes non posúe a totalidade dos requisitos esixidos na convocatoria, logo da audiencia do interesado, deberá propor á Sra. Alcaldesa a súa exclusión indicando as inexactitudes ou falsidades observadas para os efectos procedentes. Os exercicios celebraranse sen outra asistencia que os membros do tribunal, os colaboradores designados por este e os opositores, agás que o tribunal acorde a realización dalgunha proba que o poida requirir de xeito oral, que se realizarán en sesión pública. Dende a total terminación dun exercicio ou proba ata o comezo do seguinte deberá transcorrer un prazo mínimo de 72 horas e un máximo de 45 días naturais. Concluído cada un dos exercicios da oposición o tribunal fará pública a relación, por orden descendente, de aspirantes que o superasen, coa indicación da puntuación ou cualificación obtida no taboleiro de anuncios do Concello do Porriño, sen prexuízo da súa publicación complementaria na devandita páxina web. Os opositores non incluídos na lista terán a consideración de non aptos, e polo tanto quedarán eliminados da oposición. Contra os acordos do tribunal poderá interpoñerse o recurso procedente ante o órgano competente de conformidade co previsto na Lei 40 /2015 de réxime xurídico do sector público e na Lei 39/2015 do procedemento administrativo común das administracións públicas, na Lei 7/1985, do 2 de abril Reguladora das Bases de Réxime Local, así como na Lei 29/1998, do 13 de xullo, reguladora da Xurisdicción Contencioso Administrativa segundo corresponda. Consistirá no desenvolvemento por escrito, durante o tempo sinalado polo tribunal, dun cuestionario tipo test de 20 preguntas con catro respostas alternativas, das que só unha será a correcta, de entre os temas do temario establecido no Anexo I, no prazo de tempo e co contido determinado polo Tribunal inmediatamente antes do comezo do exercicio. Este exercicio puntuarase de cero (0) a dez (10) puntos, sendo necesario para aprobar obter unha puntuación mínima de cinco (5) puntos. As preguntas correctamente contestadas valoraranse con 0,50 puntos e as respostas erróneas non minorarán a puntuación. Un exercicio de carácter práctico e eliminatorio que consistirá na realización dunha ou varias probas de execución práctica ou teórica acordes coas funcións dun operario de obras e servizos (electricidade, xardinería, albanelería, fontanería, etc.), no prazo de tempo e co contido determinado polo Tribunal inmediatamente antes do comezo do exercicio e en relación co temario que figura no Anexo I. Este exercicio cualificarase entre cero (0) e dez (10) puntos, sendo necesario obter un mínimo de cinco (5) puntos para aprobar este exame. Consistirá na tradución directa do castelán ao galego, sen axuda do dicionario, dun texto determinado polo tribunal, inmediatamente antes do comezo do exercicio, que se desenvolverá no prazo de tempo determinado por este. Este exercicio avaliarase de 0 a 1 punto. O exercicio realizarase segundo o programa do anexo I da Orden de 16 de xullo de 2007 da Consellería de Presidencia e Administracións Públicas e Xustiza (DOG, nº 146/30-07-2007), para o nivel de galego Celga 2. Estarán exentos da realización deste exercicio os/as aspirantes que acrediten posuír o título CELGA 2, segundo o disposto na Orde de 16 de xullo de 2007, pola que se regulan os certificados oficiais acreditativos dos niveis de coñecemento da lingua galega no seus anexo I, aos que se lle asignarán 1 punto. Esta exención haberán de acreditala documentalmente xunto coa solicitude de participación no proceso selectivo, dentro do prazo de 20 días hábiles sinalado na base 7ª. Na corrección e cualificación dos exercicios deberá garantirse, sempre que sexa posible, o anonimato dos aspirantes. A cualificación de cada un dos exercicios da oposición será a media aritmética das puntuacións outorgadas por tódolos membros asistentes do Tribunal. Cando entre dúas puntuacións outorgadas por membros do Tribunal exista unha diferenza superior a tres enteiros, serán automaticamente excluídas as dúas cualificacións, maior e menor das puntuacións outorgadas, calculándose a media aritmética coas puntuacións outorgadas polos demais membros do Tribunal. Á cualificación obtida polos/as aspirantes, resultante da suma das puntuacións outorgadas nos distintos exercicios obrigatorios e eliminatorios, sumaráselle a que corresponda ós exercicios obrigatorios non eliminatorios e, no seu caso, a puntuación obtida na fase de concurso, acadándose así a puntuación final. No suposto de empate nas puntuacións finais de dous ou máis aspirantes, este resolverase tendo en conta a maior puntuación obtida no segundo exercicio e se isto non fose suficiente para desempatar, pola puntuación obtida no primeiro exercicio. De persistir o empate este resolverase acudindo a puntuación outorgada aos méritos na fase de concurso e en caso de manterse o empate este dirimirase mediante sorteo. Determinada a cualificación final dos/as aspirantes o tribunal fará pública a relación de aprobados/as por orde de puntuación decrecente con proposta á Alcaldesa do candidato/a que, habendo aprobado e obtido a maior puntuación, deba ser nomeado para ocupar a praza obxecto da convocatoria previa formalización do correspondente contrato laboral de interinidade, no taboleiro de edictos do concello do Porriño, sen prexuízo da súa publicación na citada páxina web de forma complementaria. Se os exames non foran corrixidos ó remate da proba, introduciranse nun sobre que se pechará e selará, asinando sobre o precinto tódolos membros do Tribunal presentes, así como o mesmo número de aspirantes elixidos ó chou. O sobre quedará baixo a custodia do secretario/a para a súa apertura ó inicio da sesión na que se corrixan. Os membros do tribunal só poderán cualificalos exames daqueles aspirantes ós que corrixiran o exame, ou presenciaran a súa lectura, no seu caso. O tribunal en ningún caso poderá aprobar nin declarar que superaron as probas selectivas un número superior de aspirantes ao do posto convocado. Calquera proposta de aprobados/as que contraveña o establecido anteriormente será nula de pleno dereito. A proposta do tribunal terá carácter vinculante. A relación de aprobados/as, publicada no taboleiro de edictos do concello do Porriño, sen prexuízo da súa publicación na súa páxina web de forma complementaria, conterá unha advertencia recordándolle ó/á opositor proposto/a que deberá presentar a documentación sinalada nas bases para xustificar que cumpre os requisitos esixidos para o ingreso na función pública local e para a praza convocada. Os/as aspirantes propostos/as achegarán dentro do prazo de 10 días naturais, contados desde a publicación da citada relación de aprobados/as, os documentos seguintes: Ante a imposibilidade, debidamente xustificada, de presentar os documentos esixidos os/as aspirantes poderán acreditar que reúnen as condicións ou requisitos esixidos mediante calquera outro medio de proba admitido en dereito. Quen non presentase a documentación esixida dentro do prazo anteriormente dito, agás causa de forza maior, non poderá ser nomeado/a e contratado persoal laboral temporal interino, nin tampouco se do exame da documentación se deducise que carece dalgún dos requisitos esixidos, sen prexuízo das responsabilidades en que poidan incorrer por falsidade. Concluído o proceso selectivo, os/as aspirantes propostos/as, serán nomeados/as persoal laboral temporal con caracter de interino pola Sra. Alcaldesa, unha vez xustificado documentalmente o cumprimento dos requisitos esixidos na convocatoria. A formalización do contrato laboral de interinidade efectuarase dentro do prazo máximo de un mes, contado desde o día seguinte á notificación do nomeamento. Na formalización do contrato deberá facerse constar que o nomeado/a promete ou xura o cargo na forma establecida no Real decreto 707/1979, do 5 de abril. De non formalizar o contrato no prazo indicado os/as nomeados/as quedarán na situación de cesantes perdendo todos os dereitos obtidos pola oposición, a non ser que presenten causa xustificada que deberá ser alegada e aceptada. Na formalización dos contratos de interinidade tamén se fará constar a manifestación do/a interesado/a de non vir desenvolvendo ningún posto ou actividade no sector público e que non realiza actividade privada incompatible ou suxeita a recoñecemento de compatibilidade, así como de non atoparse percibindo pensión de xubilación, retiro e orfandade por dereitos pasivos ou por calquera réxime da Seguridade Social, público e obrigatorio. De estar a desenvolver unha actividade incompatible coa nova, terá que optar por unha delas dentro do prazo de formalización do devandito contrato. Se se tratara de actividades susceptibles de compatibilidade, deberá instala antes da toma de posesión, que quedará en suspenso en tanto recae resolución. A devandita relación que servirá de lista de reserva, para o efecto de que as persoas propostas e nomeadas interinamente desistisen, renunciasen, non se presenten a formalizar os respectivos contratos dentro do referido prazo quedando e situación de cesantes ou unha vez dados de alta na Tesourería da Seguridade Social e formalizados os contratos perdesen a súa condición de interino por algunha das causas legalmente previstas, e tamén para o efecto de atender a substitución transitoria dos nomeados por baixas de enfermidade, goce de licenzas ou permisos, ou situacións administrativas con dereito á reserva da citada praza e mentres persistan tales circunstancias. A citada lista de reserva terá vixencia ata a confección dunha posterior que co mesmo obxecto e finalidade a substitúa. Dita lista de reserva publicarase no taboleiro de edictos do concello do Porriño, sen prexuízo da súa publicación na súa páxina web de forma complementaria. Una vez formada e publicada a lista de reserva, se procederá ao chamamento segundo a necesidade existente, polo estrito orden de prelación. No suposto de que efectuado o chamamento este non puidera formalizarse ou non se atendera pola persoa interesada, esta pasará a ocupar o último lugar da lista de reserva constituída. Finalizada a substitución o/a interesado/a volverá a quedar na lista de reserva ocupando o mesmo lugar que lle correspondía segundo a puntuación obtida. O chamamento poderá realizarse polo medio máis urxente que permita constancia da recepción deste. As persoas que figuren na lista de reserva deberán manter os requisitos esixidos na convocatoria para poder permanecer nela, pois en caso contrario quedarán excluídos da mesma. O/A persoa que acepte o chamamento deberá aportar os documentos acreditativos de capacidade e requisitos esixidos na convocatoria e detallados na base 13ª de achega de documentos. En harmonía coa base 5ª e dado o obxecto destas bases e da súa convocatoria calquera dos nomeamentos previstos nas mesmas quedarán revocados, cesando automaticamente os/as aspirantes designados/as, cando finalice a causa que deu lugar aos seus nomeamento ou sexan cubertas as prazas en propiedade ou se produza a amortización das mesmas, cesando igualmente polas causas de perda da relación do servizo previstas no TRLEBP, na LEPGA e no ET e demais disposicións concordante e de aplicación. As bases desta convocatoria vinculan a Administración municipal, aos tribunais cualificadores e ós/ás aspirantes que participen nos procesos selectivos convocados. No non previsto nestas bases estarase ao establecido na Lei 2/2015, de 29 de abril, do emprego público de Galicia; Lei 7/2004, de 16 de xullo, galega para a igualdade de mulleres e homes; Lei 7/1985, de 2 de abril, reguladora de bases de réxime local; Real Decreto Lexislativo 781/1986, de 18 de abril, texto refundido de disposicións legais vixentes en materia de réxime local; Real decreto lexislativo 5/2015, de 30 de outubro polo que se aproba o Texto Refundido da Lei do Estatuto Básico do Empregado Público; Real Decreto 364/1995, de 10 de marzo, polo que se aproba o regulamento xeral de ingreso do persoal ao servicio da administración xeral do estado e de provisión de postos de traballo e promoción profesional dos funcionarios civís da administración xeral do estado; Real Decreto 896/1991, de 7 de xuño, polo que se establecen las regras básicas e os programas mínimos a que debe axustarse o procedemento de selección dos funcionarios da Administración; Decreto 95/1991, do 20 de marzo, polo que se aproba o Regulamento de selección de persoal ó servicio da Administración autonómica de Galicia, Real Decreto Lexislativo 2/2015, de 23 de outubro, polo que se aproba o texto refundido da Lei do Estatuto dos Traballadores; Orden APU/1461/2002, de 6 de xuño pola que se establecen as normas para a selección e nomeamento de persoal funcionario interino; Lei 53/1984 de, 26 de decembro de Incompatibilidades del Persoal ao Servicio de las Administracións Públicas, e demais disposicións concordantes e de xeral aplicación. O Tribunal queda facultado para resolver as dúbidas que se presenten e tomar os acordos necesarios para a boa orde do proceso de selección en todo o non previsto nestas Bases. Así mesmo, o Tribunal poderá declarar durante o transcurso do proceso selectivo como excluídos a aqueles/as aspirantes que fagan uso de calquera actuación fraudulenta na acreditación dos requisitos e méritos requiridos nestas bases. As bases da convocatoria e cantos actos administrativos deriven das mesmas e das actuacións dos tribunais poderán ser impugnadas nos casos e na forma establecidos pola Lei 39/2015 do Procedemento Administrativo Común das Administracións Públicas, a Lei 7/1985, do 2 de abril Reguladora das Bases de Réxime Local, así como na Lei 29/1998, do 13 de xullo, reguladora da Xurisdicción Contencioso Administrativa segundo corresponda.1. A Constitución española de 1978: Estrutura e principios xerais.2. La organización territorial del Estado. O estatuto de autonomía de Galicia: Estrutura e principios xerais.3. Réxime local. Especial referencia ó municipio. O Goberno municipal. O Pleno da Corporación. O Alcalde. A Xunta de Goberno Local.4. A facenda pública e administración tributaria. Idea xeral da ordenanzas fiscais. Idea xeral do orzamento municipal.5. O procedemento administrativo común. Iniciación do procedemento administrativo común.1.—Albanelería. Funcións, técnicas e tarefas de albanelería. Morteiros. Azulexado. Encofrado. Rozas. Goteiras e humidades. Medios auxiliares de obra: estáticos e móbiles. Andamiaxes e outros.2.—Ferramentas básicas para a reparación e mantemento. Pintura, albanelería, carpintería, fontanería, calefacción, electricidade e xardinería. Conservación e mantemento de maquinaria e ferramenta.3.—Fontanería. Ferramenta e materiais. Tubaxe. Soldaduras. Abastecemento de auga, potabilización, depósitos e redes de distribución. Avarías e reparacións.4. Nocións de electricidade. Coñecementos xerais. Ideas fundamentais sobre o funcionamento dunha instalación eléctrica. Receptores eléctricos. Condutores e illantes. Instalación de interruptores. Tubos fluorescentes. Reparacións de pequenas avarías. Coñecemento de cadros eléctricos e manexo dos mesmos.5. Xardinería. Mantemento e conservación de xardíns e zonas verdes. Plantación de árbores e poda. Preparación de chans para xardinería. Sistemas de rego e maquinaria. D./D.ª., provisto/a de DNI., con domicilio a efecto de notificacións en., teléfono núm., EXPÓN: Que no Boletín Oficial da Provincia de Pontevedra nº. de data. publicáronse as Bases que rexen o procedemento selectivo polo sistema de concurso oposición para a provisión interina, con caracter urxente, de tres prazas da plantilla do persoal laboral fixo, coa denominación de operario de obras e servizos e coa titulación de certificado de escolaridade ou equivalente, que quedaron vacantes por xubilación dos seus titulares con posterioridade a aprobación da última oferta de emprego Público deste Concello, mentres perduren as circunstancias de urxencia que determinan o nomeamento e contratación laboral de interinidade, non se cubra en propiedade ou se amortice a devandita praza, e desexando tomar parte no citado proceso selectivo, DECLARA que na data de remate do prazo de presentación de instancias reúne todos e cada un dos requisitos esixidos nas bases da convocatoria que declaro coñecer. Polo exposto e declarado, SOLICITA: Que tendo por presentada esta solicitude e documentación que achega coa mesma sexa admitido/a á convocatoria para provistar con caracter interino as prazas indicadas mediante o contrato laboral de duración determinada de interinidade. Documentación que se achega: SRA. ALCALDESA DO CONCELLO DO PORRIÑO” O Porriño, 16 de decembro de 2016.—O Alcalde Acctal., Manuel Carrera Punzón.